Rikunarita-ORG/Wikinium huggingface dataset:
# Fujiama

Lu munti Fuji.
Lu **Munti Fuji** o **Fujisan**, è nu vurcanu di 3776 metri di autizza e è la muntagna cchiù àuta dû Giappuni. E' unu dî sìmmuli e attrazzioni turistichi principali dû paisi.

## Patrimoniu di l'Umanitati

Macàri stu vurcanu, comu l'Etna, a statu addichiaratu ri l'UNESCO "Patrimoniu di l'Umanitati" lu 21 di giugnu 2013.
# Anatolia

L'Anatolia vista dû satelliti.
L' **Anatolia**, dinuminata dî rumani e dî greci **Asia minuri**, è na riggiuni giugrafica di l'Asia sud-uccidintali chi currispunni all'attuali Turchia asiatica. Si tratta di na pinìsula, circunnata a sud dû mari miditirràniu urientali, a ovest di lu mari Eggeu e a nord dû mari Nìuru. A est l'anatolia è dilimitata dî muntagni dâ Caucasu.
# Gallia

La **Gallia** è nu tèrmini anticu chi ê tempa dî rumani nnicava lu tirritoriu chi currispunni â Francia muderna. 'N littiratura cumpari ntô cèlibbri libbru di Giuliu Cesari *De bello gallico*, unni è cuntata la storia dâ cunchista rumana dâ Gallia.

## Talìa puru

* Galli
# Filicudi

Vista di Alicudi e Filicudi
L'isula di **Filicudi** è n'isula di 9,7 km² facennu parti dî Isuli Eolii. Amministrativamenti fa parti dû cumuni di Lipari (ME), cuurdinati geografichi 38°35'N 14°34'E). Anticamenti era nota como *Phoenicusa* (ricca di fìlici).

## Giografìa

L'isula di Filicudi è la sicunna isula cchiù occidintali di l'archipilagu (doppu Alicudi) ed è situata a circa 24 miglia marini a l'ovest di Lipari. È duminata dû munti Fossa dî Fìlici, un vurcanu estintu autu 774 m. La pupulazzioni, circa 450 abbitanti, è distribbuita tra li centri di Filicudi Portu, Valdichiesa e Picurini a Mari, culligati tra iddi di l'unica strata di l'isula.

## Economia

Li principali prudotti agricoli di l'isula sunnu li chiàppiri ed li fichi. Autri vuci di l'econumia lucali sunnu luturismu e la pisca.

## Tradizzioni

* 26 dicèmmiru, Festa dî Santu Stefanu, festa dû Patronu.

## Trasporti

L'Isula di Filicudi è culligata a l'isula d'Alicudi e a l'Isula Lipari cûn sirvizziu marittimu (aliscafu) di Filicudi a Lipari via Rinella e Santa Marina Salina.
# Prudottu Nternu Lordu

Nta l'Econumìa, lu **prudottu nternu lordu** ca ntâ lingua ngrisa si chiama *gross domestic product* e n'italianu abbriviatu cu l'acronimu **PIL** eni quantu nu locu pruduci nta nu certu pirìudu di tempu. Pi li nazzioni, lu PNL pò ssiri truvatu juncennu chiddu ca nesci a l'esternu di ddu paisi. Pi sapiri lu PNL di nu paisi, unu avissi a jùnciri assemi chiddu ca spenni lu cunzumaturi, li spisi di nvistimenti, li spisi dû cuvernu e lu valuri di li spurtazzioni. Di stu valuri unu ci avissi poi a luvari li mpurtazzioni.
Sta misura eni spissu usata pi capiri la saluti di nu paisi nta tèrmini ecunòmici. Nta àutri paroli, di nu paisi cu nu PNL iàutu si pò diri ca ci havi na forti econumìa.

N ginirali lu PIL e li sò canciamenti pircintuali trimistrali o annuali è nu nnicaturi mpurtanti pi quantu riguiarda la cunciuntura ecunòmica. Li canciamenti pircintuali pusitivi dû PIL significanu criscita, na mentri ca nu canciamentu pircintuali nigativu è sinonimu di ricissioni.
# Sydney

La cèlibbri *Opera House* allatu â baja marina
Lu *Sydney Harbour Bridge*, lu cchiù cèlibbri punti di l'Australia
**Sydney** è la capitali dû statu australianu dû New South Wales. È la cchiù granni e cchiù vecchia cità australiana (fu funnata ntô 1788). La cità (dâ banna cintrali) cunta circa 170.000 abbitanti; l'area metropulitana circa quattru miliuna. Nzemmula cu Melbourne, la sò eterna rivali pû titulu di cità cchiù mpurtanti d'Australia, Sydney rapprisenta lu cori finanziariu, cummirciali e culturali dâ nazzioni. Lu munumentu cchiù cèlibbri dâ cità, l' *Opera House*, inagurata ntô 1973, è iscritta ntô patrimoniu munniali di l'UNESCO.

## Giografìa

L'*Opera House* o tiatru d'òpira
Sydney s'attrova ntôn bacinu cumpresu tra l'Oceanu Pacificu ô livanti e li Blue Mountains ("munti blu") a l'ovest. S'attrovanu lu cchiù anchiu golfu naturali dû munnu, Port Jackson, sparti di 70 plaji, tra cui la celibbri Bondi Beach, nta cui si pratica lu surfing tuttu l'annu. L'area urbana di Sydney è di 1687 kmq, circa li stissi diminsioni dâ "Granni Londra", ma cu na dinsità di pupulazzioni assai menu (circa la mità). L'area metropulitana cummigghia n'area di 12145 kmq; la maggiur parti di stu spazziu è accupata dî parchi nazziunali e autri arei virdi.

### La pupulazzioni nnâ storia

La maggiuranza dî *sydneysiders* sunnu d'uriggini britannica e irlandisi. Ntê urtimi anni si cci hannu furmatu granni cumunità di taliani, greci, libanisi e asiatici.

* 1800: 2.540 abbitanti
* 1820: 12.000
* 1851: 39.000
* 1871: 205.800
* 1901: 487.900
* 1925: 1.039.000
* 2003: 4 miliuna
* 2050: 6 miliuna (projezzioni)

## Sport

Sydney òspita numirusi squatri e organizzazzioni sportivi, tra cui s'attrovanu:

* 9 squatre di rugby league dâ National Rugby League
* li Sydney Swans, squatra di football australianu dâ Australian Football League
* 2 squatri dû campiunatu di basket (National Basketball League)
* lu Sydney FC, squatra di calciu dâ seria A australiana
* la squatra di cricket dî New South Wales Blues

Facirmenti Sydney è la cchiù mpurtanti cità dû munnu pi quanti riguarda ô campiunatu di rugby. È seggiu di l'Australian Rugby Union, di l'Australian Rugby League, òspita li New South Wales Waratahs dî Super 14s di Rugby, e òspita 9 dî 15 squatri della National Rugby League.

Ntô 2000 ospitau li Jocura Olimpichi XXVII.

## Liami esterni (pi ngrisi)

* Foto di Sydney - Terra Galleria
* Foto e informazioni sulla vita di Sydne - PhotoSydney
* Privisuali dû tempu
* Tour virtuale di Sydney nfurmazzioni, fotu e vidiu
# 1957

Lu **1957** (MCMLVII a nùmmaru rumanu) è n'annu dû XX sèculu.

## Abbinimenti

Lu Sputnik fu mannatu ntô spazziu lu 4 di uttùviru 1957
* 22 di jinnaru: Eggittu - L'asèrcitu israelianu si ritira dâ penisola dû Sinai
* 4 di uttùviru: Lanciu dû Sputnik 1, lu primu satellite artificiali a orbitari la Terra

## Nasciuti

## Morti

* 23 di giugnettu: Giuseppi Tomasi di Lampedusa, scritturi sicilianu. È canusciutu pi lu sò rumanzu, *Il Gattopardo*
* 24 di nuvèmmiru: Diegu Rivera, pitturi messicanu

## Premiu Nobel

| **Premiu Nobel** |
| --- |
|  |
| * Alfred Nobel
* Premiu Nobel
* Premi Nobel taliani
 |
| Premiu | n òrdini |
| --- | --- |
| Paci: | alfabbèticu | crunulòggicu |
| Littiratura: | alfabbèticu | crunulòggicu |
| Midicina: | alfabbèticu | crunulòggicu |
| Fìsica: | alfabbèticu | crunulòggicu |
| Chìmica: | alfabbèticu | crunulòggicu |
| Econumìa: | alfabbèticu | crunulòggicu |

* Premiu Nobel pâ paci: Lester Bowles Pearson
* Premiu Nobel pâ littiratura: Albert Camus
* Premiu Nobel pâ midicina: Daniel Bovet
* Premiu Nobel pâ fisica: Tsung-Dao Lee, Chen Ning Yang
* Premiu Nobel pâ chimica: Alexander R. Todd
# Oscar Wilde

Oscar Wilde ntô 1882
**Oscar Fingal O'Flahertie Wills Wilde** (16 di uttùviru 1854 – 30 di nuvèmmiru 1900) era nu scritturi irlannisi, supratuttu di tiatru. Li soi òpiri cchiù canusciuti sunnu:

* *Salomé*;
* La Mpurtanza d'Èssiri Seriu (*The Importance of Being Earnest*);
* Nu Maritu Pirfettu (*An Ideal Husband*); e
* Lu Ritrattu di Dorian Gray (*The Picture of Dorian Gray*).
# 1799

Lu **1799** (MDCCXCIX a nùmmaru rumanu) è n'annu dû XVIII sèculu.

## Abbinimenti

* 19 di giugnettu: Li surdati napoleonichi ripigghianu la famusa petra di Rosetta, chiavi pâ diccifrazzioni dî girugghìffici eggizziani.
* 8 di austu: L'ammiragghiu Nelson agghica câ sò flotta di navi a Palermu. Cu iddu c'è lu re Firdinandu I, ca, attaccatu dî francisi a Napuli, s'arrifuggia n Sicilia sutta la prutizzioni ngrisi.
* 3 di sittèmmiru: Lu re Firdinannu I duna a Nelson lu titulu di duca di Brunti.

## Nasciuti

* 4 di aprili: Vicenzu Floriu, mprinnituri
* 26 di maiu: Alexander Pushkin, scritturi russu.

## Morti

La petra di Rosetta.
* 9 di jinnaru: Maria Gaetana Agnesi, matimatica milanisi
* 14 di dicèmmiru: George Washington, prisidenti dî Stati Uniti
# Andalusia

Carta di l'Andalusìa.
L'**Andalusìa** è na cumunitati autònuma dû sud dâ Spagna. La capitali è Siviglia. La pupulazzioni tutali è di circa 8 miliuna d'abbitanti. Àutri cità mpurtanti sunnu Càdici, Granada, Màlaga, Cordoba, Almería, Huelva, Jerez de la Frontera, Algeciras, Marbella, Jaén, La Linea de la Concepción, Motril, Guadix, Baza, Loja, Antequera, Linares, Armilla e Almuñecar

## Storia

Lu nomu "Andalusia" veni dû nomu di lu statu mussurmanu funnatu ntâ Spagna miridiunali a partiri dû 711 e chi agghicau a uccupari bona parti di tutta la Spagna e chi si chiamau Al-Andalus. Lu duminiu mussurmanu durau nzinu ô 1492 quannu Firdinandu II di Araguna agghicau a pigghiarisi Granada, l'ùrtima cità ristata ntê manu dî mussurmani.

## Viditi puru

* Riggiuni di Granada

|  |  |
| --- | --- |
| Cumunità autònumi di Spagna |  |
| Andalusia · Araùna · Asturi · Baliari · Canari · Cantabria · Castigghia‑La Mancia · Castigghia e León · Catalugna · Estremadura · Galizzia · La Rioja · Madrid · Murcia · Navarra · Paisi Baschi · Valencia |